শহীদ ওয়াসিম আকরাম উড়ালসড়ক

শহীদ ওয়াসিম আকরাম উড়ালসড়ক বা চট্টগ্রাম এলিভেটেড এক্সপ্রেসওয়ে হচ্ছে বাংলাদেশের দ্বিতীয় এলিভেটেড এক্সপ্রেসওয়ে প্রকল্প। চট্টগ্রাম নগরীর লালখান বাজার থেকে পতেঙ্গা সমুদ্র সৈকত পর্যন্ত এটি নির্মিত হচ্ছে। এটির নিকটেই কর্ণফুলী টানেল ও শাহ্ আমানত আন্তর্জাতিক বিমানবন্দর। এলিভেটেড এক্সপ্রেসওয়ে ও টানেলের মাধ্যমে দক্ষিণ চট্টগ্রামের সঙ্গে নগরীর সরাসরি সংযোগ স্থাপিত হবে। এর দৈর্ঘ্য হবে ১৬ কিলোমিটার।

চুক্তি ও ব্যয় 
ম্যাক্স-র‍্যাংকন যৌথ উদ্যোগে চট্টগ্রাম উন্নয়ন কর্তৃপক্ষ এর সাথে চুক্তি করেছে।

৩ হাজার ২৫০ কোটি ৮৩ লাখ টাকা ব্যয়ে এই প্রকল্প ২০১৭ সালের ১১ জুলাই অনুমোদন হয়। ২০১৯ সালের ২৪ ফেব্রুয়ারি এর নির্মাণকাজের উদ্বোধন হয়। ২০২২ সালে নির্মাণ ব্যয় বাড়ানোর ফলে মোট নির্মাণব্যয় ৪ হাজার ৩৬৯ কোটি ৭ লাখ ১০ হাজার ৮১৯ টাকা করা হয়েছে।

 নামকরণ 
এক্সপ্রেসওয়েটির নাম প্রাথমিকভাবে চট্টগ্রাম সিটি কর্পোরেশনের সাবেক মেয়র এবিএম মহিউদ্দীন চৌধুরীর নামে “মেয়র মহিউদ্দীন চৌধুরী সিডিএ উড়ালসড়ক” নামে নামকরণ করা হয়েছিল। পরবর্তীতে ২০২৫ সালের জানুয়ারি মাসে চট্টগ্রাম উন্নয়ন কর্তৃপক্ষ (সিডিএ) এক্সপ্রেসওয়ের টোল আদায় শুরু করে এবং একইসাথে এক্সপ্রেসওয়ের নাম বদলে চট্টগ্রামে ছাত্র–জনতার অভ্যুত্থানে নিহত শিক্ষার্থী ওয়াসিম আকরামের নামে নামকরণ করা হয় “শহীদ ওয়াসিম আকরাম উড়ালসড়ক”।

তথ্যসূত্র

বিষয়শ্রেণী:চট্টগ্রামের পরিবহন
বিষয়শ্রেণী:চট্টগ্রামের সড়ক
বিষয়শ্রেণী:চট্টগ্রামের  উড়ালসেতু
বিষয়শ্রেণী:চট্টগ্রামের এক্সপ্রেসওয়ে
বিষয়শ্রেণী:বাংলাদেশের এক্সপ্রেসওয়ে
বিষয়শ্রেণী:বাংলাদেশের আঞ্চলিক মহাসড়ক
বিষয়শ্রেণী:বাংলাদেশের সড়ক